[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Celebrante la eks-Jugoslavian muzikscenejon, halo de fama muzikstilo"}, {"text_idx": "#000009", "text": "Amo de Richard al muziko komencig\u0302is en stokejo de vinilaj diskoj de lia patro kaj evoluis je pasio pri jugoslavia rokmuziko post kiam li log\u0302is kaj laboris en Bosnio dum kelkaj jaroj. Liaj planoj pri EYRC komencis efektivig\u0302i komence de 2021. Fine lia centro celas inkluzivi muzeon kaj ekspoziciejon, suveniran butikon, koncertejon kaj kompreneble g\u0302i ne povus esti parto de Sarajevo sen kafejo."}, {"text_idx": "#000010", "text": "Oni planas vastigi la centron tiel ke g\u0302i inkluzivu muzeon kaj ekspoziciejon, suveniran butikon, koncertejon kaj kafejon. Fonto: Fejsubuk-pag\u0302o de la Ex-Yu Rock Center, uzata kun permeso."}, {"text_idx": "#000011", "text": "Dum rokmuziko estas plej ofte asociata kun Usono kaj Britio, multaj asertas ke Jugoslavio kreis aferojn kiuj egalis al tiuj de okcidentaj kolegoj. Unu el la plej influaj kaj sukcesaj grupoj en la regiono, Bijelo Dugme (Blanka Butono), originis el Sarajevo kaj registris siajn verkojn kun Abbey Road Studios. En diversaj kampoj ilia miksaj\u0302o de klasikaj rokenrolaj instrumentoj kaj vokaloj kun tradiciaj melodioj de Okcidenta Balkanio kreis au\u0306tentikan muzikstilon."}, {"text_idx": "#000012", "text": "Muziko pli gravas ol nacieco"}, {"text_idx": "#000013", "text": "Multaj el la plej bone konataj rokmuzikaj\u0302oj de Jugoslavio devenas de Sarajevo, farante g\u0302in ideala loko por EYRC. Nuntempe muzeo de EYRC estas dedic\u0302ata ne nur al muzikbandoj, venintaj el la teritorio de Bosnio kaj Hercegovino. Ekzemple Majke (Patrinoj), unu el bandoj el Jugoslavio, favorataj de Richard, venis el Kroatio kaj vers\u0302ajne estos prezentata en la centro. Dum c\u0302iuj prezentitaj grupoj havas siajn unikajn historiojn kaj stilojn, EYRC prioritatigas muzikon, ne naciecon. Serbaj, montenegraj, bosnaj, kroataj, slovenaj, kosovaj au\u0306 makedonaj, tiuj c\u0302i bandoj estas konsiderataj unuavice artistoj kaj poste jugoslavoj."}, {"text_idx": "#000014", "text": "Tiu c\u0302i projekto ne nur provizas bonan oportunon al la publiko esplori g\u0302ian muzikon, sed ankau\u0306 donas oportunon al la urbo Sarajevo vastigi g\u0302ian gamon da muzeoj. Nuntempe plejparto de la muzeoj en tiu c\u0302i c\u0302efurbo fokusig\u0302as je diversaj militoj kaj konfliktoj. Dum tiuj c\u0302i muzeoj estas neanstatau\u0306igeblaj, ili kreas la senton ke milito estas la difina trajto de la kulturo, kio estas for de la vero. La projekto, kiu celas honori la kulturajn aspektojn de la urbo kaj g\u0302ia historio, estas necesa por pentri pli akuratan bildon por turistoj, kiuj povus ne kompreni la nuancojn de la historio de Sarajevo kaj de c\u0302iuj g\u0302iaj kulturaj epokoj."}, {"text_idx": "#000015", "text": "Kiel ekzemplo povas servi la simila projekto Sevdah Art House, kiu fokusig\u0302as je specifa tipo de bosnia folkmuziko nomata Sevdalinko [eo]. Tiu c\u0302i kafejo kaj muzeo honoras la plurjarcentan muzikan tradicion, kiu ig\u0302is vere populara komence de la 1900-aj jaroj."}, {"text_idx": "#000016", "text": "EYRC celas ig\u0302i allogilo tiukampe. \u201cG\u0302i ne nur proponos al eksterlandanoj, vizitantaj Sarajevon, unikan eblecon mergig\u0302i je jugoslavia muziko, sed g\u0302i ankau\u0306 ebligos al homoj el la tuta regiono trakti la kulturon je pli neu\u0306trala kaj pozitiva medio\u201d diris Richard, emfazante ke celebrado de jugoslavia rokmuziko celebras plurkulturan historion de Sarajevo."}, {"text_idx": "#000017", "text": "EYRC ankau\u0306 celas allogi novajn artistojn kaj kurag\u0302igi ilin kundividi ilian muzikon kun lokanoj kaj eksterlandanoj. \u201cTio estas loko kie koncertejo ludos s\u0302losilan rolon en la centro, c\u0302ar g\u0302i ebligos al artistoj el la tuta regiono, kiuj povus esti inspiritaj de la legendaj aferoj prezentitaj en la ekspozicio, kundividi iliajn proprajn verkojn. Honorante la pasintecon, homoj povas iri antau\u0306en kaj evoluigi novajn au\u0306tentikajn stilojn, same kiel kurag\u0302aj artistoj faris tion dum la tuta historio\u201d aldonis Richard."}, {"text_idx": "#000018", "text": "\u201cMi vidos vin c\u0302e la malfermo\u201d"}, {"text_idx": "#000019", "text": "Homoj, adorantaj la rokenrolan muzikon de la eksa Jugoslavio, estas ege entuziasmaj pri la ideo de Will Richard. Dragan \u201c\u0110i\u0111i\u201d Jankelic\u0301, eksa tamburisto de Bijelo Dugme, diris ke \u201cla ideo de rokmuzika muzeo de la eksa Jugoslavio en Sarajevo estas vere mojosega kaj mi subtenas g\u0302in per mia tuta koro kaj animo! Mi s\u0302atus vidi nin c\u0302iujn c\u0302e la malferma ceremonio. G\u0302is revido tie!\u201d"}, {"text_idx": "#000020", "text": "Dino S\u030caran, c\u0302efkantisto de la grupo Letu S\u030ctuke (Fluganta Ezoko), konstatis en lasta intervjuo kun Richard, ke ankau\u0306 li komplete subtenas la projekton kaj pretas kontakti iujn ajn aliajn artistojn kiuj povus interesig\u0302i pri la centro. Sed en tiu c\u0302i intervjuo S\u030caran atentigis pri la c\u0302efa malfacilaj\u0302o, kiun alfrontos la centro: separi la arton disde la artisto. Dum li povas adori la jugoslaviajn rokmuzikajn albumojn, eldonitajn de artistoj antau\u0306 la milito, li agnoskas ke artistoj plu respondecas pri iliaj naciismaj agoj au\u0306 diroj dum kaj post la disfalo de Jugoslavio [eo]."}, {"text_idx": "#000021", "text": "Sekvi tiun c\u0302i fajnan linion inter aprezi la arton kaj rekoni la kontrau\u0306dirojn de individuaj artistoj estas malfacila, sed necesa parto de la vojo antau\u0306en, kio, kiel komprenas EYRC, devas esti traktita zorgeme kaj denove, celante prioritate la muzikon."}, {"text_idx": "#000024", "text": "Artistoj, produktoroj, administrantoj, promociantoj, fotistoj, j\u0302urnalistoj kaj zelotoj, kiuj dezirus donaci au\u0306 prunti originalajn/au\u0306tentikajn fotojn, afis\u0302ojn, registraj\u0302ojn, instrumentojn, vestojn, dokumentojn, maloftajn registraj\u0302ojn au\u0306 aliajn aj\u0302ojn, kiuj povus esti valoraj por la centro, bonvolu rekte kontakti EYRC. Vi povas kontakti per au\u0306 voki +387 62 332 770 au\u0306 +381 63 386 451."}, {"text_idx": "#000025", "text": "Por au\u0306skulti eksjugoslavian rokmuzikon kaj celebri g\u0302ian diversecon, klaku en Spotify la muzikliston ExYu fare de Balkan Diskurs lokitan malsupre. Por pli da muziko el la tuta mondo simila al tiu c\u0302i, sekvu Global Voices\u2019 Spotify curations."}, {"text_idx": "#000026", "text": "Orienta kaj Centra Eu\u0306ropoBosnio kaj HercegovinoKosovoKroatioMakedonioMontenegroSerbioSlovenio"}, {"text_idx": "#000029", "text": "La historioj de koreoj en Kirgizio, konvertig\u0302intaj al islamo"}, {"text_idx": "#000030", "text": "La levig\u0302o kaj falo de lingva diverseco en Eu\u0306rovido"}, {"text_idx": "#000031", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000035", "text": "Aboni komentojn de c\u0302i tiu artikolo per retpos\u0302to"}, {"text_idx": "#000036", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000040", "text": "Bonvolu subteni nian gravan laboron"}]